ফ্রাঁসোয়াজের জীবনকে দেখা, উপভোগ করার সূত্রটা ছিল ভিন্ন। দুর্ঘটনার পরও তাঁর স্পোর্টস কার চালানোতে ছিল তীব্র উদ্দীপনা। ১৯৮৫ সালে আভেক মো মেইয়র স্যুভেনির (Avec mon meilleur souvonir) লিখেছিলেন – ‘যার গতিতে রোমান্স নেই তার জীবনেও কোনো শিহরণ নেই।’ দিশাহীন বায়ুযানের মতো গভীর তীব্র গতিতে ছিল আকর্ষণ। অনুচ্চারিত অন্তরের কথা বলতেন লেখায়। বেঁচে থাকার প্রেরণা ছিল সাহিত্য। প্রথা ভেঙে নিজেকে দুরূহ জটিল যাপনে ভাসিয়ে দিয়েছেন। অভিজাত পরিবারে জন্মেছেন। কিন্তু ব্যবহারে, কর্মে, চিন্তনে মেকি মানসিকতার প্রলাপ ছিল না। তাঁর জীবন বহুবর্ণ, বহুমাত্রিক, বহু ঘটনার সমন্বয়।